Document ID: 32006D0048

ODLOČBA KOMISIJE
z dne 27. januarja 2006
o spremembi Odločbe 2004/233/ES glede seznama pooblaščenih laboratorijev za preverjanje učinkovitosti cepljenja proti steklini pri nekaterih domačih mesojedih živalih
(notificirano pod dokumentarno številko C(2006) 122)
(Besedilo velja za EGP)
(2006/48/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Odločbe Sveta 2000/258/ES z dne 20. marca 2000 o imenovanju posebnega inštituta, pristojnega za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini (1), in zlasti člena 3 Odločbe,
ob upoštevanju naslednjega:
(1)
Odločba 2000/258/ES imenuje laboratorij Agence française de sécurité sanitaire des aliments de Nancy (laboratorij AFSSA iz Nancyja), Francija kot posebni pristojni inštitut za uvajanje meril, ki so potrebna za standardizacijo seroloških testov za nadzorovanje učinkovitosti cepiva proti steklini.
(2)
Odločba 2000/258/ES tudi določa, da laboratorij AFSSA iz Nancyja pošlje Komisiji seznam laboratorijev Skupnosti, ki se pooblastijo za opravljanje teh seroloških testov. Zato laboratorij AFSSA iz Nancyja izvaja uveljavljen preskusni postopek usposobljenosti za ocenjevanje laboratorijev, predlaganih za pooblastitev za izvajanje seroloških testov.
(3)
Odločba Komisije 2004/233/ES z dne 4. marca 2004 o odobritvi laboratorijev za preverjanje učinkovitosti cepljenja proti steklini pri nekaterih domačih mesojedih živalih (2) uvaja seznam pooblaščenih laboratorijev v državah članicah na podlagi rezultatov testov usposobljenosti, ki jih je posredoval laboratorij AFSSA iz Nancyja.
(4)
Laboratorij AFSSA iz Nancyja je v skladu z Odločbo 2000/258/ES pooblastil dodatni laboratorij v Nemčiji.
(5)
Zato je treba ta laboratorij dodati na seznam pooblaščenih laboratorijev v državah članicah, določen v Prilogi k Odločbi 2004/233/ES.
(6)
Odločbo 2004/233/ES je zato treba ustrezno spremeniti.
(7)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje varstvo živali -
SPREJELA NASLEDNJO ODLOČBO:
Člen 1
V oddelku glede Nemčije se v Prilogi I k Odločbi 2004/233/ES doda točka 8:
„8.
Vet Med Labor GmbH
Mörikestr. 28/3
D-71636 Ludwigsburg“.
Člen 2
Ta odločba je naslovljena na države članice.
V Bruslju, 27. januarja 2006

Labels: 7
3
0
6
18